[{"text_idx": "#000004", "text": "Mae\u2019r Mentrau Iaith wedi lansio sianel newydd ar lwyfan AM sy\u2019n cynnwys degau o weithgareddau Cymraeg i\u2019w gwneud gartref. Mae\u2019r sianel yn cynnwys gweithgareddau i deuluoedd, i blant, i\u2019r ifanc, i\u2019r gymuned a mwy i annog pawb o bob oed ddefnyddio\u2019r Gymraeg mewn ffordd hwyliog tra\u2019n aros yn ddiogel yn ein cartrefi yn ystod cyfnod y clo."}, {"text_idx": "#000006", "text": "\u201cMae wedi bod yn flwyddyn o newid ac addasu i bawb eleni, yn cynnwys i\u2019r Mentrau Iaith. Yn ystod y flwyddyn rydym wedi cynnal gweithgareddau fideo o osod blodau i gemau cyfrifiadurol, a phopeth rhwng y ddau. Mae\u2019n bleser gallu gweld yr holl weithgareddau yma ar gael mewn un lle i bobl o bob oed dros Gymru allu pori trwyddynt a mwynhau o adre.\u201d"}, {"text_idx": "#000007", "text": "AM yw platfform digidol aml-gyfryngol cyntaf Cymru. Mae\u2019n blatfform i dros 220 o sianelau creadigol sydd yn adlewyrchu ystod o fywyd diwylliannol Cymru. Wedi ei ariannu gan Lywodraeth Cymru mae bellach dros 70,000 o bobl yn defnyddio AM a thros 11,000 wedi lawrlwytho yr ap."}, {"text_idx": "#000008", "text": "Mae\u2019r sianel Mentrau Iaith yn cael ei lansio fel rhan o fersiwn newydd y wefan a\u2019r ap AM. Fel rhan o\u2019r fersiwn newydd mae\u2019r adnodd yn galluogi categoreiddio cynnwys i adlewyrchu gwahanol elfennau. Esbonia Alun Llwyd, Prif Weithredwr Pyst, sy\u2019n gyfrifol am y llwyfan;"}, {"text_idx": "#000009", "text": "\u201cMae\u2019n wych medru adlewyrchu rhywfaint o waith anhygoel y Mentrau Iaith ar AM a chynnig gofod digidol pwrpasol a chynulleidfa ehangach i\u2019r gwaith hynny. Rydym yn ddiolchgar am gefnogaeth gyson y Mentrau Iaith ac yn edrych ymlaen at gydweithio yn agosach fyth i\u2019r dyfodol.\u201d"}, {"text_idx": "#000015", "text": "Mentrau Iaith Cymru is an equal opportunities employer committed to promoting equality, diversity and inclusion."}]